Albert Eckhout

Albert Eckhout (Groninga, 1610 – Groninga, 1665) a l'é stàit un pitor olandèis.

 Biografìa 
A l'é nàit a Groninga, a l'é prinsipalment conossù për avej piturà image dël Neuv Mond. 

An efet ant ël 1936 a l'é partì dai Pais Bass për andé ant ël Brasil olandèis, grassie a l'anvit dël governator Gioann Morissi ëd Nassau-Siegen ansem al colega Frans Post, al but ëd pituré rësguard a la vita, la flora e le bestie locaj.

A l'é mòrt ant soa sità nativa ant ël 1665.

 Travaj 
Eckhout a l'é avosà për soe 12 piture an stil natura mòrta con fruta local 'me soget, për soe piture figurant osej dël pòst e për sò 8 ritrat figurant le përson-e ch'a vivìo ant ël Brasil olandèis (nativ, african e mès-cià). Le euvre a son motobin realiste e a smijo fòto.

Tute soe euvre a son stàite fàite për Morissi ëd Nassau, ch'a l'ha donàjë a sò cusin Federich III ëd Danimarca. Bele adess le euvre d'Eckhout a son ant ël musé nassional danèis a Copenàghen.

La part pi granda dle piture a chiel arconossùe a son pa siglà.

 Làssita 
Le piture a son stàite vëddùe da lë siensià alman Alexander von Humboldt ant ël 1827 e da l'amperator dël Brasil Per II ant ël 1876: tuit doi a son stàit frapà da còsa a l'avio vëddù.

Sò nòm a l'é stàit dàit a n'asteròid dla fassa prinsipal, tra le òrbite ëd Mart e Gieuv 11241 Eckhout, dësquatà ël 24 stèmber 1960 da Cornelis Johannes van Houten, Ingrid van Houten-Groeneveld e Tom Gehrels.

 Galerìa d'image 


Categorìa:Pitor